ગોંડલના પૂર્વ ધારાસભ્ય જયરાજસિંહ જાડેજા, વિરમદેવભાઇ ચુડાસમા ( ચુડાસમા રાજપૂત સમાજ પ્રમુખ, ઘંઘુકા) વડોદરા, ધર્મેન્દ્રસિંહ જાડેજા (હકુભા) રાજ્ય મંત્રી, વિરેન્દ્રસિંહ જાડેજા ધારાસભ્ય(માંડવી કચ્છ), રામકુભાઈ ખાચર (થાન), અનિરુદ્ધસિંહ જાડેજા (રિબડા), ભરતભાઈ વાળા (ગોંડલ), કિશોરબાપુ ભગત (મહંત, સોનગઢ આશ્રામ), નરેન્દ્રસિંહ પરમાર (વડોદરા) તેમજ રાજભા ઝાલા( રાજકોટ કણકોટ), પ્રતાપભાઇ વરૂ, ગુજરીયા જોરુભાઈ સહિતના સૌરાષ્ટ્રના આગેવાનો દ્વારા થાનમાં છેલ્લા ૪૦ વર્ષથી કાઠી અને ક્ષત્રિય સમાજના લોકો વચ્ચે ચાલતી દુશ્મનીનો અંત લાવવા પ્રયત્નો હાથ ધરાયા હતા અને આજે વેરના વળામણા થતા ક્ષત્રિય સમાજના આગેવાનો સંતો-મહંતોની હાજરીમાં મા શક્તિ, થાનના ગ્રામ્ય દેવતા વાસુકી ભગવાન, કાઠી કુળના ઇષ્ટદેવતા સૂર્યનારાયણની સાક્ષીએ દીપ પ્રાગટય કરીને બંને પક્ષે ઝેરના ઘૂંટડાઓ ગળી જઈ પરસ્પર સાકરથી મોં મીઠા કરી વેરના વળામણા કર્યા હતા.